Flere evakuert etter storflom i Nebraska
Deler av de amerikanske statene Iowa, Missouri og Nebraska må håndtere store oversvømmelser av flom, som kommer blant annet av at snøen smelter. Flere personer har blitt evakuert. – Nå som snø og regn passerer, har mange steder opplevd en ødeleggende flom. Dette kan vare en stund, sier guvernør Pete Ricketts i Nebraska i en pressekonferanse. Se de enorme vannmassene som truer Nebraska: Én person er død og minst to personer er savnet i flomvannet, melder CNN. Det var bonden James Wilke, som ble spurt om å bruke traktoren sin for å hjelpe en fremmed, som døde. – James kjørte traktoren sin over Shell Creek-broen, men broen ga etter. James og traktoren falt ned i flomvannet, sier en familievenn. Flere veier er nå stengt av på grunn av for mye vann. Torsdag ble minst 37 personer reddet fra flommen, og fredag holdt de fortsatt på å redde flere. – Folk fra Nebraska bør sjekke været og vannveier i deres lokalsamfunn de neste dagene, og være forberedt på historiske nivåer av flom - selv om det ikke har rammet stedet deres ennå.
Én person er død og minst 37 personer har blitt reddet fra flommen.